3.2. «Axborot-kutubxona ishini samarali tashkil etish va boshqarishda zamonaviy yondashuvlar”
 (Maktab kutubxonalari ish faoliyatini samarali tashkil etish) moduli.
2-mavzu: Kutubxona-axborot muassasalari faoliyatini boshqarishning ijtimoiy-psixologik asoslari.
(2 soat amaliy mashg ‘ulot)
	Zamonaviy jamiyatda kutubxona-axborot muassasalari nafaqat axborot manbai, balki ijtimoiy-madaniy, ma’rifiy va kommunikativ markaz sifatida ham muhim o‘rin tutadi. Raqamli texnologiyalar rivojlanishi, axborot oqimining ortishi va foydalanuvchilarning ehtiyojlari o‘zgarishi kutubxona boshqaruviga yangicha yondashuvni talab etmoqda.
Bunday sharoitda boshqaruvning nafaqat tashkiliy-iqtisodiy, balki ijtimoiy-psixologik asoslari ham alohida ahamiyat kasb etadi. Chunki kutubxona faoliyati bevosita inson omili — xodimlar, foydalanuvchilar, hamkor tashkilotlar bilan bog‘liqdir.
	Kutubxona-axborot muassasalari boshqaruvining ijtimoiy-psixologik asoslari xodimlar va foydalanuvchilar o‘rtasidagi motivatsiya, liderlik va o‘zaro munosabatlarni optimallashtirishga qaratilgan. Raqamli davrda, jamoada sog‘lom psixologik muhit yaratish va inson omilini (Maslou va Gersberg nazariyalari asosida) hisobga olish orqali xizmat ko‘rsatish sifati va samaradorlik oshiriladi.
(Maslou va Gersberg nazariyalari xodimlarni motivatsiya qilish va ehtiyojlarini tushunishga qaratilgan asosiy boshqaruv nazariyalaridir. Maslou ehtiyojlar ierarxiyasini (fiziologikdan o‘zini namoyon qilishgacha) piramida ko‘rinishida taklif qilgan bo‘lsa, Gersberg motivatsiyani gigienik (tashqi) va motivatsion (ichki) omillarga bo‘lib o‘rgangan. Asosiy farqlari va o‘xshashliklari:
Maslouning ehtiyojlar ierarxiyasi: Inson ehtiyojlari pastdan yuqoriga qarab bosqichma-bosqich qondirilishi kerakligini ta’kidlaydi:
· Fiziologik ehtiyojlar (ovqat, boshpana).
· Xavfsizlik ehtiyojlari.
· Ijtimoiy ehtiyojlar (do‘stlik, sevgi).
· Ehtirom (hurmat, tan olinish).
· O‘zini namoyon qilish (potensialni ro‘yobga chiqarish).
Gersbergning ikki omilli nazariyasi: Motivatsiyani ikki turga bo‘ladi:
· Gigienik omillar (tashqi): Ish haqi, ish sharoiti, kompaniya siyosati. Bular bo‘lmasa, xodim norozi bo‘ladi, lekin bo‘lsa ham, kuchli motivatsiya bermaydi.
· Motivatsion omillar (ichki): Yutuqlar, tan olinish, ishning mazmuni, o‘sish imkoniyati. Aynan shu omillar ish unumdorligini oshiradi.
Umumiy jihatlari: Ikkala nazariya ham inson ehtiyojlarini qondirish orqali samaradorlikni oshirishga qaratilgan. Gersbergning motivatsion omillari Maslouning yuqori darajadagi ehtiyojlariga (ehtirom va o‘zini namoyon qilish) mos keladi. Maslou ehtiyojlar tuzilishiga, Gersberg esa motivatsiya omillarining xodim xulq-atvoriga ta’siriga e’tibor qaratadi.)
1. Boshqaruvning nazariy asoslari. Boshqaruv tushunchasi
Kutubxona-axborot muassasalarini boshqarish nafaqat huquqiy yoki iqtisodiy boshqarish, balki odamlarni boshqarish, ularning munosabatlarini, shu jumladan ijtimoiy munosabatlarini boshqarishdan iborat. Keng ma’noda iqtisodiy munosabatlar mohiyatan ijtimoiy munosabatlardir. Chunki ular kishilar orasidagi munosabatlami ifoda etadi. Ijtimoiy munosabatlarning ikkinchi bosqichi ishchilar, xizmatchilar, aqliy mehnat kishilari, ijodkorlar va h.k.lar orasidagi munosabatlardir. Ijtimoiy munosabatlarning uchinchi bosqichi mehnat jamoalari orasidagi va jamoa a’zolari ichidagi munosabatlardir, ijtimoiy munosabatlar bir- biri bilan uzviy bog‘liqdir.                   
Boshqaruv — bu maqsadga erishish uchun insonlar faoliyatini rejalashtirish, tashkil etish, rag‘batlantirish va nazorat qilish jarayonidir. Kutubxona-axborot muassasasida boshqaruv quyidagi vazifalarni o‘z ichiga oladi: strategik rejalashtirish, xodimlar faoliyatini muvofiqlashtirish, axborot resurslarini boshqarish,foydalanuvchilarga xizmat ko‘rsatishni takomillashtirish, Innovatsiyalarni joriy etish.
Ijtimoiy-psixologik boshqaruv mohiyati.
	 Ijtimoiy-psixologik boshqaruv — bu jamoa ichidagi ijtimoiy munosabatlar, shaxslararo aloqalar, motivatsiya, liderlik va psixologik muhit orqali ta’sir ko‘rsatish usullaridir. Bu yondashuv quyidagilarga asoslanadi:
· Inson ehtiyojlari nazariyasi (Maslou)
· Motivatsiya nazariyalari (Gersberg, Mak-Klelland)
· Liderlik uslublari
· Jamoa psixologiyasi
2. Kutubxona jamoasining ijtimoiy-psixologik xususiyatlari. Jamoa tushunchasi.
	Kutubxona jamoasi — bu umumiy maqsad asosida birlashgan xodimlar guruhi bo‘lib, ularning hamkorligi samarali boshqaruvning asosini tashkil etadi.Jamoaning asosiy belgilariga quyidagilar kiradi: Umumiy maqsad va vazifalar, o‘zaro mas’uliyat, ichki kommunikatsiya tizimi,psixologik iqlim.
Jamoada psixologik muhit
	Psixologik muhit — bu jamoa a’zolarining kayfiyati, o‘zaro hurmati va hamkorlik darajasi bilan belgilanadi.Ijobiy psixologik muhit jamoada mehnat unumdorligini oshiradi,mojarolarni kamaytiradi,innovatsiyalarga ochiqlikni kuchaytiradi,xodimlar sodiqligini mustahkamlaydi. Salbiy muhit esa stressni kuchaytiradi,ish sifatini pasaytiradi, kadrlar almashuvini oshiradi.
3. Liderlik va boshqaruv uslublari. Liderlik tushunchasi.
	Liderlik — bu jamoani maqsad sari yetaklash qobiliyatidir. Kutubxona rahbari nafaqat boshqaruvchi, balki ma’naviy yetakchi ham bo‘lishi lozim. Boshqaruv uslublari: 
1. Avtoritar uslub
· Qarorlar rahbar tomonidan qabul qilinadi
· Tezkorlik yuqori
· Ammo ijodkorlik cheklanadi
2.Demokratik uslub
· Jamoa fikri inobatga olinadi
· Hamkorlik muhiti kuchli
· Eng samarali uslub hisoblanadi
3.Liberal uslub
· Xodimlarga katta erkinlik beriladi
· Nazorat sust bo‘lishi mumkin
	Kutubxona-axborot muassasalarida odatda demokratik uslub samaraliroq hisoblanadi. Ijtimoiy-psixologik boshqarish usullari boshqarish jarayonida noformal faktorlardan foydalanish, shaxsiy, kichik guruh, jamoa  qiziqishlaridan foydalanishni nazarda tutadi. Ijtimoiy- psixologik  boshqarish usullari jamoadagi munosabattlarni bir biriga mos kelishi, sog‘lom vaziyatni yaratishga qaratishda ishlatiladi. Ijtimoiy- psixologik boshqarish usullariga quyidagilar kiradi:
-	ijtimoiy-ishlab chiqarish faolligini ortirish usulari ( tajriba almashish, malaka oshirish, tanqid, maslahatlar);
-	kasbiy tanlov va o‘qitish usullari;
-	kichik guruh va jamoalarni tashkil etish;
-	ijtimoiy rag‘batlantirish usullari (ilg‘or ishchilarni taqdirlash, faxriy unvonlar berish va boshqalar);
-	psixologik ta’sir ko‘rsatish usullari.
     Boshqaruv mehnatini samaradorligi to‘g‘ri tanlangan boshqaruv  usullariga, boshqaruv  tarkibini doimo takomillashtirib borilishiga, tashqi omillarni o‘zgarib borishiga, fan yutuqlaridan foydalanishga, kadrlar tayyorlash va malaka oshirish darajasiga ko‘p jihatdan bog‘liqdir. Boshqaruv mehnatining samaradoroligi mexnat natijalari va sarflangan vositalarni bir- biriga mosligi bilan baholanadi. Boshqaruv mehnatining samaradorligi uchta maqsadga qaratilgan bo‘ladi:
-	ushbu ish uchun zarur bo‘lgan resurslarni qisqartirish;
-	mehnat sharoitini yaxshilash;
-	iste’molchilarning kitoblar va axborotga bo‘lgan talablarini to‘liq va tezkorlik bilan qondirishni ta’minlash.

 Motivatsiya va rag‘batlantirish. Motivatsiya — bu insonni faoliyatga undovchi ichki va tashqi omillar yig‘indisidir.Kutubxona xodimlari motivatsiyasiga ta’sir qiluvchi omillar:
· Mehnat sharoiti
· Ma’naviy rag‘bat
· Kasbiy o‘sish imkoniyati
· Ijtimoiy e’tirof
· Adolatli baholash.
Rag‘batlantirish turlari. Moddiy rag‘batlar:
· Mukofotlar
· Qo‘shimcha to‘lovlar
· Imtiyozlar
Ma’naviy rag‘batlar:
· Faxriy yorliq
· Tashakkurnoma
· Ommaviy e’tirof
Kutubxona tizimida ko‘pincha ma’naviy rag‘batlantirish katta ahamiyat kasb etadi. Muloqot va ichki kommunikatsiya .Samarali boshqaruv uchun ochiq va aniq muloqot zarur. Ichki kommunikatsiya quyidagilarni o‘z ichiga oladi:
· Yig‘ilishlar
· Xizmat yozishmalari
· Elektron tizimlar
· Norasmiy suhbatlar
[bookmark: _GoBack]	Foydalanuvchilar bilan muloqotda kutubxona xodimlari muloqot madaniyatiga rioya etgan holda ularga nisbatan xushmuomala, e’tiborli, axborot madaniyatiga ega, do‘stona munosabatda bo‘lishlari kerak bo‘ladi. Foydalanuvchi bilan ijobiy munosabat kutubxona obro‘sini oshiradi.
Jamoada munosabatlarni boshqarishda o‘zaro kelishmovchiliklarning kelib chiqishiga vazifalarning noaniqligi,shaxsiy kelishmovchilik va boshqa sabablar bo‘lishi mumkin. Mojarolarni hal etish uchun muzokara,kelishuv,psixologik maslahat usullaridan foydalangan holda rahbar mojaroni erta bosqichda aniqlab, konstruktiv hal etishi zarur.
Innovatsion boshqaruv va psixologik tayyorgarlik. Axborot-kutubxona muassasalarida raqamli kutubxonalar, elektron kataloglar, sun’iy intellekt asosidagi xizmatlar joriy etilishi xodimlardan yangi ko‘nikmalar talab qiladi.Buning uchun ular doimiy malaka oshirishlari,psixologik tayyorgarlik holatida bo‘lishlari va o‘zgarishlarga moslasha olishlari uchun  jamoaviy treninglar o‘tkazib borish muhimdir.O‘zgarishlarni boshqarishda xodimlarning qarshiligini kamaytirish ijtimoiy-psixologik yondashuvni talab etadi.

Xulosa
	Kutubxona-axborot muassasalari faoliyatini samarali boshqarish nafaqat tashkiliy va texnik omillarga balki inson omiliga ham bevosita bog‘liq va unga tayangan holda amalga oshiriladi. Jamoa a’zolarining ehtiyojlari, qiziqishlari, motivatsiyasi va o‘zaro munosabatlarini hisobga olish boshqaruv jarayonining muhim tarkibiy qismi hisoblanadi. Rahbarning yetakchilik uslubi, muloqot madaniyati va psixologik yondashuvi xodimlarning ish samaradorligi hamda xizmat sifati oshishiga xizmat qiladi. Shuningdek, ijtimoiy-psixologik muhitning sog‘lomligi, jamoada hamkorlik va o‘zaro ishonchning shakllanishi kutubxona xizmatlarining rivojlanishida muhim omildir. Zamonaviy kutubxona-axborot muassasalari foydalanuvchilar bilan ishlashda ham psixologik yondashuvni qo‘llashi, ularning axborotga bo‘lgan ehtiyojlarini to‘g‘ri anglab, individual xizmat ko‘rsatishni yo‘lga qo‘yishi zarurIjtimoiy-psixologik yondashuv:
· Jamoa samaradorligini oshiradi.
· Ijobiy psixologik muhit yaratadi.
· Motivatsiyani kuchaytiradi
· Mojarolarni kamaytiradi
· Innovatsion rivojlanishni ta’minlaydi.
	Xulosa qilib aytganda, kutubxona-axborot muassasalarini samarali boshqarish ijtimoiy va psixologik omillarni chuqur tahlil qilish, inson resurslarini to‘g‘ri yo‘naltirish va qulay ish muhitini yaratish orqali amalga oshiriladi. Zamonaviy kutubxona rahbari nafaqat tashkilotchi, balki psixolog, lider va strateg bo‘lishi lozim. Ijtimoiy-psixologik asoslarni chuqur bilish va amaliyotda qo‘llash kutubxona-axborot muassasalarining barqaror rivojlanishida muhim omil hisoblanadi.

